

ϋίςΐυΐϊΓίίςηθς) 6γ 
νΑΚνΑΡΑΖΑΟΗΛ 
ϋβΙβ: 2018.01.0)^2:12:23 
ΕΕΤ 

Ρθ35θπ: 5ί8Πθα ΡϋΡ 
(θΓϊΐ6θ()<ΐ86) | 

ίοοβίίοη: Α0τβ|5, ΕΙΙίπϊΚο 
Τ γρθ0Γ3ίίθ 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


66209 


29 Δεκεμβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 4689 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Περιγραφή ακινήτου του ΙΚΑ - ΕΤΑΜ για μεταβί¬ 
βαση στον Ενιαίο Φορέα Κοινωνικής Ασφάλισης. 

2 

Έγκριση υπέρβασης του ανώτατου ορίου επιτρε¬ 
πόμενων ημερών για εκτός έδρας μετακινήσεις 
των υπαλλήλων του Κρατικού Θεάτρου Βορείου 
Ελλάδος (Ν.Π.Ι.Δ.) και λοιπών προσώπων που με¬ 
τακινούνται για λογαριασμό του για το έτος 2017. 

3 

Εγκατάσταση στην Ελλάδα γραφείου ή υποκατα¬ 
στήματος της εταιρείας «ΗΟΚΙΖΟΝ ΒΙΑΚΕΒδ 5.Α.» 
που εδρεύει στα νησιά ΜΑΡΣΑΛ. 

4 

Καθορισμός κατ' αποκοπή χορηγήματος για την 
καθαριότητα του Τελωνείου Ηγουμενίτσας για 
τους μήνες Ιανουάριο - Οκτώβριο 2018. 

5 

Επιβολή πολλαπλού τέλους στον ΣΟΤΙΕΒ ΑΛΑΝ 
του ΓΚΙΒΙ. 

6 

Επιβολή πολλαπλού τέλους στον ΚΙΑΖ (επ) 
ΜΙΙΗΑΜΜΑϋ (ον) του ΜυΗΑΜΜΑΘ ΒΟΟΤΑ. 

7 

Επιβολή πολλαπλού τέλους εις βάρος του ΣΟΤΙΕΒ 
ΑΛΑΝ του ΓΚΙΒΙ. 

8 

Επιβολή πολλαπλού τέλους στην εταιρεία ΑΕΡΑ 
ΕΜΠΟΡΙΚΗ ΜΟΝΟΠΡΟΣΩΠΗ Ι.Κ.Ε. 

9 

Επιβολή πολλαπλού τέλους στον ΣΟΤΙΕΒ ΑΛΑΝ 
του ΓΚΙΒΙ. 


ΑΠΟΦΑΣΕΙΣ 

Αριθμ. ΒΙ/ΕΦΚΑ/οικ.5 9290/3730 (1) 

Περιγραφή ακινήτου του ΙΚΑ - ΕΤΑΜ για μεταβί¬ 
βαση στον Ενιαίο Φορέα Κοινωνικής Ασφάλισης. 

Η ΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις της παρ. 1Α. του άρθρου 53, σε συνδυ¬ 
ασμό με τις διατάξειςτου άρθρου 70 παρ. 2 του ν. 4387/ 
2016 «Ενιαίο Σύστημα Κοινωνικής Ασφάλειας - Μεταρ¬ 
ρύθμιση ασφαλιστικού - συνταξιοδοτικού συστήμα¬ 


τος - Ρυθμίσεις φορολογίας εισοδήματος και τυχερών 
παιγνίων και άλλες διατάξεις» (Α' 85). 

2. Τις διατάξειςτου άρθρου 27 του ν. 4320/2015 «Ρυθ¬ 
μίσεις για τη λήψη άμεσων μέτρων για την αντιμετώπιση 
της ανθρωπιστικής κρίσης, την οργάνωση της Κυβέρ¬ 
νησης και των Κυβερνητικών οργάνων και λοιπές δια¬ 
τάξεις» (Α' 29). 

3. Τις διατάξειςτων άρθρων 41 και 90 του π.δ. 63/2005 
του Κώδικα Νομοθεσίας για την Κυβέρνηση και τα κυ¬ 
βερνητικά όργανα (Α'98). 

4. Τις διατάξειςτου π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» 
(Α' 210). 

5. Τις διατάξειςτου π.δ. 134/2017 «Οργανισμός Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης» (Α' 168). 

6. Το αριθ. Γ23/3891/5.12.2017 έγγραφο του ΕΦΚΑ 
και αρ. Γ31/420/20.2.2015 έγγραφο (ΙΚΑ-ΕΤΑΜ) με τα 
συνημμένα έγγραφα στοιχεία. 

7. Το αρ. πρωτ. οικ. 58274/3656/7.12.2017 έγγραφοτου 
Τμήματος Δημοσιονομικών Αναλύσεων και Αναφορών 
της Διεύθυνσης Προϋπολογισμού και Δημοσιονομικών 
Αναφορών του Υπουργείου Εργασίας, Κοινωνικής Ασφά¬ 
λισης και Κοινωνικής Αλληλεγγύης, διαπιστώνουμε: 

Εκτου ανήκοντος στο ΙΚΑ-ΕΤΑΜ ποσοστού 52,26% εξ 
αδιαιρέτου επί του 100% του όλου ακινήτου που βρί¬ 
σκεται στη συμβολή των οδών Μπουμπουλίνας 27 και 
Ηρώων Πολυτεχνείου 53 (πρώην Βασ. Κωνσταντίνου, 
πρώην Σωκράτους) και περιγράφεται παρακάτω: 

Το ακίνητο επί του οποίου το ανωτέρω εξ αδιαιρέτου 
ποσοστό βρίσκεται στην κτηματική περιφέρεια του Δή¬ 
μου Πειραιά, μέσα στα όρια του σχεδίου πόλεως του 
Δήμου Πειραιά, στο οικοδομικό τετράγωνο, το οποίο 
(με αριθμό εβδομήντα τέσσερα (74) του Γενικού Σχεδίου 
της πόλεως) περιβάλλεται από τις οδούς Μπουμπου¬ 
λίνας- Αριστοτέλους - Σωτήρος Διός και τη λεωφόρο 
Ηρώων Πολυτεχνείου, έχει προσόψεις στην οδό Μπου¬ 
μπουλίνας, στην οποία φέρει τον αριθμόν είκοσι επτά 
(27), και τη Λεωφόρο Ηρώων Πολυτεχνείου, στην οποία 
φέρει τον αριθμό πενήντα τρία (53) έχει επιφάνεια, κατά 
τους τίτλους κτήσης του, διακοσίων σαράντα τεσσάρων 
τετραγωνικών μέτρων και ογδόντα εκατοστών του τε¬ 
τραγωνικού μέτρου (244,80) εμφαίνεται μετά ενδεικτικά 
των κορυφών γωνιών κεφαλαία αλφαβητικά γράμματα 

Τεύχος Β'4689/29.12.2017 


Αλφα-Βήτα-Γάμα-Ήτα-Άλφα (Α-Β-Γ-Η-Α) στο από 6ης 
Ιουνίου 1989 τοπογραφικό διάγραμμα του μηχανικού 
Αγγέλου Γ. Σκούρτα, το οποίο προσαρτάται στο αριθμ. 
2287/1989 αγοραπωλητήριο συμβόλαιο της συμβολαιο¬ 
γράφου Πειραιά Γιαννίτσα συζ. Αγγέλου Σκαρίμπα, που 
μεταγράφηκε στα βιβλία μεταγραφών του Υποθηκο¬ 
φυλακείου Πειραιά στον τόμο 909 με αύξ. Αριθμό 346 
σύμφωνα με το 8650 πιστοποιητικό μεταγραφής. 

Κατά τους τίτλους κτήσης το ακίνητο «συνορεύει 
ανατολικά με οικόπεδο ΖωήςΤσιγγούνη, Δυτικά με τη 
λεωφόρο πρώην Σωκράτους και νυν Βασιλέως Κωνστα¬ 
ντίνου επί της οποίας έχει πρόσοψη μέτρων δέκα έξι 
(16) βόρεια με οικόπεδο τέως Γ. Λαζαρίμου και νυν με 
οικοδομή Σκάλου και Πρίνου και νότια με οδό Μπου- 
μπουλίνας επί της οποίας έχει πρόσοψη μέτρων δέκα 
πέντε και 30/00 (15.30)», σύμφωνα με το ανωτέρω τοπο- 
γραφικό διάγραμμα δυτικά σε πλευρά - πρόσοψη Αλφα¬ 
βήτα (Α-Β) αυτού με μήκος δέκα έξι (16) μέτρων με την 
λεωφόρο Ηρώων Πολυτεχνείου, Ανατολικά σε πλευρά 
Ήτα-Γάμα (Η-Γ) με μήκος δέκα έξι (16) μέτρων με ακίνη¬ 
το (τετραώροφο κτίριο) ιδιοκτησίας παλαιότερα Ζωής 
Τσιγγούνη και σήμερα αγνώστων γειτόνων, Βόρεια σε 
πλευρά Άλφα-Ήτα (Α-Η) με μήκος δέκα πέντε και 30/00 
(15,30) μέτρων με ακίνητο (τετραώροφο νεοκλασικό κτί¬ 
ριο) ιδιοκτησίας πρώην Σκάλου και Πρίνου και σήμερα 
αγνώστων γειτόνων και νότια σε πλευρά - πρόσοψη 
Βήτα-Γάμα (Β-Γ) με μήκος δέκα πέντε και 30/00 (15,30) 
μέτρων με την οδό Μπουμπουλίνας. 

Το εν λόγω οικόπεδο μετά τριώροφου οικίας και τεσ¬ 
σάρων καταστημάτων στο ισόγειο περιήλθε στο «Ταμείο 
Πρόνοιας Εργατών Λιμένος Πειραιώς» σύμφωνα με το 
αριθ. 9966/1934 πωλητήριο συμβόλαιο του συμβολαιο¬ 
γράφου Πειραιώς Δήμου Ανδρέου Γιαννοπούλου το οποίο 
μεταγράφηκε νόμιμα στα Βιβλία Μεταγραφών του Υποθη¬ 
κοφυλακείου Πειραιώς στον τόμο 368 και με αυξ. αριθμ. 
42 την 10.11.1934. Στη συνέχεια με την αριθ. 315/1993 
άδεια της πολεοδομίας έγινε ανάπλαση, διαμόρφωση, 
επισκευή του κτιρίου και προσθήκη ενός ορόφου. 

Το ακίνητο χαρακτηρίσθηκε ως διατηρητέο με την 
υπ' αριθμ. 21745/1214/16-3-1987 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
(Δ'420). 

Σύμφωνα με την από 23.8.2008 τεχνική έκθεση της 
Αντ. Χατζηνικολάου (πολ. Μηχανικός) το ακίνητο απο- 
τελείται: 

• ΙΣΟΓΕΙΟ: συνολικής επιφάνειας 228,47 τ.μ. και κυβι¬ 
σμού 994 κ.μ. περίπου. Περιλαμβάνει κοινόκτητους και 
κοινόχρηστους χώρους, δηλ. την είσοδο του κτιρίου επί 
της οδού Μπουμπουλίνας, την είσοδο του κτιρίου επί της 
Λεωφ. Ηρώων Πολυτεχνείου, έναν ενιαίο χώρο καταστή¬ 
ματος, δύο αποθήκες, το κλιμακοστάσιο και τον ανελκυ¬ 
στήρα, επιφάνειας περίπου 26,70 τ.μ., το μηχανοστάσιο 
και τον ακάλυπτο χώρο του οικοπέδου. 

• ΑΌΡΟΦΟΣ (Ημιώροφος κατά το συμβόλαιο): συνολι¬ 
κής επιφάνειας 228,47 τ.μ. και κυβισμού 697 κ.μ. περίπου. 
Περιλαμβάνει κοινόκτητους και κοινόχρηστους χώρους, 
δηλ. έναν ενιαίο χώρο καταστήματος, μία αποθήκη, το 
κλιμακοστάσιο και τον ανελκυστήρα, επιφάνειας περί¬ 
που 27,80 τ.μ. και τον ακάλυπτο χώρο του οικοπέδου. 


• ΒΌΡΟΦΟΣ (ΑΌΡΟΦΟΣ πάνω από το ΙΣΟΓΕΙΟ κατά 
το συμβόλαιο): συνολικής επιφάνειας 228,47 τ.μ. και κυ¬ 
βισμού 902 κ.μ. περίπου. Περιλαμβάνει κοινόκτητους και 
κοινόχρηστους χώρους, δηλ. έναν ενιαίο χώρο καταστή¬ 
ματος, μία αποθήκη, μία τουαλέτα (\Λ/Έ),το κλιμακοστά¬ 
σιο και τον ανελκυστήρα, επιφάνειας περίπου 27,80 τ.μ. 
και τον ακάλυπτο χώρο του οικοπέδου. 

• Γ' ΟΡΟΦΟΣ (Β' ΟΡΟΦΟΣ πάνω από το ΙΣΟΓΕΙΟ κατά 
το συμβόλαιο): συνολικής επιφάνειας 228,47 τ.μ. και κυ¬ 
βισμού 902 κ.μ. περίπου. Περιλαμβάνει κοινόκτητους 
και κοινόχρηστους χώρους, δηλ. έναν ενιαίο χώρο κα¬ 
ταστήματος, ένα χώρο γραφείου, το κλιμακοστάσιο και 
τον ανελκυστήρα, επιφάνειας περίπου 27,80 τ.μ. και τον 
ακάλυπτο χώρο του οικοπέδου. 

• Δ' ΟΡΟΦΟΣ (ΔΩΜΑ):συνολικής επιφάνειας 110,07 
τ.μ. και κυβισμού 292 κ.μ. περίπου. Περιλαμβάνει κοι- 
νόκτητους και κοινόχρηστους χώρους, δηλ. έναν ενιαίο 
χώρο καταστήματος, μία αποθήκη, δύο τουαλέτες (\Λ/Έ), 
το κλιμακοστάσιο και τον ανελκυστήρα, επιφάνειας πε¬ 
ρίπου 18,00 τ.μ., τον ακάλυπτο χώρο του οικοπέδου και 
την γωνιακή βεράντα επί των οδών Μπουμπουλίνας και 
Ηρώων Πολυτεχνείου. 

Η ως άνω περιγραφή του ακινήτου έγινε για τη μετα¬ 
βίβαση στον ΕΦΚΑ της κυριότητας ποσοστού 52.26% 
εξ αδιαιρέτου έκτου ανήκοντος στο ΙΚΑ-ΕΤΑΜ και με¬ 
ταγραφής του, ατελώς στα βιβλία Μεταγραφών του 
Υποθηκοφυλακείου Πειραιώς και του αρμόδιου Κτη- 
ματολογικού Γραφείου, όπως προβλέπεται από τις δια- 
τάξειςτου άρθρου 70 παρ. 1 εδαφ. β του ν. 4387/2016 
(Α' 85). 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 2017 

Η Υπουργός 

ΕΥΤΥΧΙΑ ΑΧΤΣΙΟΓΛΟΥ 


Αριθμ. ΥΠ Π ΟΑ/ΓΔΔΥΗ Δ/ΔΔΥ Ο Ν Ε/ΤΝ Ε/ 
554331/43482/1055/1 49 (2) 

Έγκριση υπέρβασης του ανώτατου ορίου επιτρε¬ 
πόμενων ημερών για εκτός έδρας μετακινήσεις 
των υπαλλήλων του Κρατικού Θεάτρου Βορείου 
Ελλάδος (Ν.Π.Ι.Δ.) και λοιπών προσώπων που με¬ 
τακινούνται για λογαριασμό του για το έτος 2017. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

Ι.Τις διατάξεις: 

α) του άρθρου 3 της υποπαρ. Δ9 της παρ. Δ του άρθρου 
2 του ν. 4336/2015 «Συνταξιοδοτικές διατάξεις - Κύρωση 
του Σχεδίου Σύμβασης Οικονομικής Ενίσχυσης από τον 
Ευρωπαϊκό Μηχανισμό Σταθερότητας και ρυθμίσεις για 
την υλοποίηση της Συμφωνίας Χρηματοδότησης» (Α'94), 

β) του άρθρου 2, 3 και 3Α του ν. 2273/1994 «Εθνικό 
Θέατρο, Κρατικό Θέατρο Βορείου Ελλάδος και άλλες 
διατάξεις» (Α'233), όπως ισχύει, 

γ) τουττ.δ. 104/2014 «Οργανισμός Υπουργείου Πολιτι¬ 
σμού και Αθλητισμού» (Α' 171), όπως ισχύει, 
δ) του π.δ. 111/2014 «Οργανισμός του Υπουργείου 
Οικονομικών» (Α' 178), όπως ισχύει, 
ε) του π.δ. 70/2015 «Ανασύσταση των Υπουργείων 
Πολιτισμού και Αθλητισμού κ.λπ.» (Α' 114), 
στ) του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116), 

ζ) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210), 
η) του άρθρου 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα που κυρώθηκε με 
το άρθρο πρώτο του π.δ. 63/2005 (Α'98). 

2. Την υπ'αριθ. Υ172/4-11-2016 απόφαση του Πρω¬ 
θυπουργού «Καθορισμός σειράς τάξης Υπουργείων» 
(Β' 3610). 

3. Την αριθμ. Υ29/8-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

4. Την υπ. αριθμ. ΥΠΠΟΑ/ΓΔΔΥΗΔ/ΔΔΥΟΝΕ/ΤΝΕ/ 
362335/30284/765/93/31-8-2017 κοινή υπουργική από¬ 
φαση με θέμα: «Καθορισμός ανώτατου ορίου επιτρεπό¬ 
μενων κατ'έτος ημερών κίνησης εκτός έδρας υπαλλήλων 
του Κρατικού Θεάτρου Βορείου Ελλάδος (Ν.Π.Ι.Δ.) και 
λοιπών προσώπων που μετακινούνται για λογαριασμό 
του» (Β' 3362). 

5. Το υπ'αριθμ. οι κ. 2/74450/ΔΕΠ/24-11 -2015 έγγραφο 
του Υπουργείου Οικονομικών σχετικά με την παροχή 
οδηγιών για την εφαρμογή των διατάξεων της υποπ. Δ9 
της παρ. Δ του άρθρου 2 του ν. 4336/2015. 

6. Το υπ'αριθ. 2425/4-10-2017 έγγραφο του Κρατικού 
Θεάτρου Βορείου Ελλάδος (Κ.Θ.Β.Ε.) με το οποίο διαβι¬ 
βάσθηκε η υπ'αριθ. πρωτ.: 2309/25-9-2017 απόφαση 
του Δ.Σ. του ως άνω φορέα. 

7. Την επιτακτική ανάγκη μετακίνησης εκτός έδρας του 
κατωτέρω προσωπικού του Κρατικού Θεάτρου Βορείου 
Ελλάδος, λόγω εκτάκτων υπηρεσιακών αναγκών. 

8. Την υπ'αριθ. πρωτ. ΥΠΠΟΑ/ΓΔΟΥ/475659/42514/ 
13-11 -2017 Εισηγητική - Οικονομική Έκθεση του Αναπλ. 
Προϊσταμένου της Γενικής Διεύθυνσης Οικονομικών 
Υπηρεσιών του ΥΠΠΟΑ, σύμφωνα με την οποία, από 
τις προτεινόμενες διατάξεις, προκαλείται δαπάνη μέχρι 
του ποσού των πέντε χιλιάδων επτακοσίων (5.700,00€) 
ευρώ, η οποία θα καλυφθεί από τις πιστώσεις του προϋ¬ 
πολογισμού του 2017 του ως άνω φορέα, αποφασίζουμε: 

1. Εγκρίνεται η υπέρβαση του ανώτατου ορίου των επι¬ 
τρεπόμενων, κατ'έτος, ημερών εκτός έδρας μέχρι είκοσι 
(20) επιπλέον ημερών του κατωτέρω προσωπικού του 
Κρατικού Θεάτρου Βορείου Ελλάδος (Ν.Π.Ι.Δ.), για κάλυψη 
έκτακτων υπηρεσιακών αναγκών για το έτος 2017 ως εξής: 

α) ένας (1) καλλιτεχνικός Διευθυντής, 
β) ένας (1) υπάλληλος με σύμβαση ιδ. δικαίου αορί¬ 
στου χρόνου ειδικότητας ΔΕ Καλλιτεχνικής Παραγωγής, 
γ) ένας (1) υπάλληλος με σύμβαση ιδ. δικαίου αορί¬ 
στου χρόνου ειδικότητας ΔΕ Τεχνικού. 

2. Η μετακίνηση του ανωτέρω προσωπικού θα γίνεται 
με αυστηρή εκτίμηση των υπηρεσιακών αναγκών και 
εντός του πλαισίου των εγγεγραμμένων πιστώσεων. 


Η παρούσα απόφαση έχει αναδρομική ισχύ δύο (2) 
μηνών από την δημοσίευσή της στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Δεκεμβρίου 2017 
Οι Υπουργοί 

Αναπληρωτής Υπουργός Πολιτισμού 
Οικονομικών και Αθλητισμού 

ΓΕΩΡΓΙΟΣ ΧΟΥΛΙΑΡΑΚΗΣ ΛΥΔΙΑ ΚΟΝΙΟΡΔΟΥ 


Αριθμ. 2212.2-1/5122/ 91289/2017 (3) 

Εγκατάσταση στην Ελλάδα γραφείου ή υποκα¬ 
ταστήματος της εταιρείας «ΗΟΡΙΖΟΝ ΒΙΙΕΚΕΚ5 
5.Α.» που εδρεύει στα νησιά ΜΑΡΣΑΛ. 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α. του α.ν. 378/1968 (ΦΕΚ 82Α717-4-1968), 
β. του άρθρου 25 του ν. 27/1975 (ΦΕΚ 77/Α722-4-1975) 
και ιδίως την παράγραφο 1, 

γ. του άρθρου 4του ν. 2234/1994 (ΦΕΚ 142/Α731 -8-1994), 
δ. του άρθρου 25 του ν. 2515/1997 (ΦΕΚ 154/Α725-7-1997), 
ε.του άρθρου 34 του ν. 3427/2005 (ΦΕΚ 312/Α727-12-2005), 
στ. του άρθρου 4 του ν. 3752/2009 (ΦΕΚ 40/Α74-3-2009), 
ζ.του άρθρου 31 του ν. 4150/2013 (ΦΕΚ 102/Α729-4-2013), 
η. του «Κώδικα νομοθεσίας για την Κυβέρνηση και τα 
κυβερνητικά όργανα» που κυρώθηκε μετο άρθρο πρώτο 
του π.δ. 63/2005 (ΦΕΚ 98/Α722-4-2005), 
θ. του Κεφαλαίου Α', του Πρώτου Μέρους, του 
ν. 4389/2016 (ΦΕΚ 94/Α727-05-2016), 
ι. του π.δ. 85/2012 (ΦΕΚ 141/Α721-6-2012) «Ίδρυση 
και μετονομασία Υπουργείων, μεταφορά και κατάργηση 
υπηρεσιών» και ειδικότερα το άρθρο 5 όπως αντικατα- 
στάθηκε από το άρθρο 1 του π.δ. 94/2012 (ΦΕΚ 149/ 
Α717-7-2012) «Τροποποίηση π.δ. 85/2012 “Ίδρυση και 
μετονομασία Υπουργείων, μεταφορά και κατάργηση 
υπηρεσιών” (Α' 141)» και τροποποιήθηκε με το άρθρο 
3 π.δ. 98/2012 (ΦΕΚ 160/Α710-8-2012), 
ια. του π.δ. 70/2015 (ΦΕΚ 114/Α722-9-2015) «Ανα¬ 
σύσταση των Υπουργείων Πολιτισμού και Αθλητισμού, 
Υποδομών, Μεταφορών και Δικτύων, Αγροτικής Ανάπτυ¬ 
ξης και Τροφίμων. Ανασύσταση του Υπουργείου Ναυ¬ 
τιλίας και Αιγαίου και μετονομασία του σε Υπουργείο 
Ναυτιλίας και Νησιωτικής Πολιτικής...», 
ιβ. του π.δ. 125/2016 (ΦΕΚ 210/Α705-11-2016) «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών», 

ιγ. της αριθ. 3122.18/03/13/11 -12-2013 (ΦΕΚ 3263/Β7 
20-12-2013) κοινής απόφασης των Υπουργών Οικονομι¬ 
κών - Ανάπτυξης και Ανταγωνιστικότητας - Ναυτιλίας και 
Αιγαίου και των αριθ. 1246.3/5/94/1 -12-1994 (ΦΕΚ 919/ 

Β714-12-1994) και 1246.3/6/94/1-12-1994 (ΦΕΚ 919/ 
Β'/14-12-1994) κοινών αποφάσεων των Υπουργών Εθνι¬ 
κής Οικονομίας, Οικονομικών και Εμπορικής Ναυτιλίας. 

2. Το αριθ. 172573710958 0102 0038 παράβολο Γενι¬ 
κής Γραμματείας Πληροφοριακών Συστημάτων. 

3. Τις από 13 Νοεμβρίου 2017 και 07 Δεκεμβρίου 2017 
αιτήσεις της εταιρείας «ΗΟΒΙΖΟΝ ΒΙΙΕΚΕΒ5 5.Α.», απο¬ 
φασίζουμε: 

Άρθρο 1 

1. Εγκρίνουμε την εγκατάσταση στην Ελλάδα γραφείου 
ή υποκαταστήματος της εταιρείας «ΗΟΒΙΖΟΝ ΒυΐΚΕΒ5 
5.Α.» που εδρεύει στα νησιά ΜΑΡΣΑΛ και την υπαγωγή 
της στις διατάξεις του άρθρου 25 του ν. 27/1975 όπως 
αντικαταστάθηκε με το άρθρο 4 του ν. 2234/1994 και 
τροποποιήθηκε με το άρθρο 4 του ν. 3752/2009 και με 
το άρθρο 31 του ν. 4150/2013 με το σκοπό όπως, εφό¬ 
σον επιτρέπεται από το καταστατικό της, απασχολείται 
αποκλειστικά και μόνο με πράξεις που προβλέπονται στο 
άρθρο αυτό, δηλαδή με τη διαχείριση, εκμετάλλευση, 
ναύλωση, διακανονισμό αβαριών, μεσιτεία αγοραπωλη¬ 
σιών ή ναυπηγήσεων ή ναυλώσεων πλοίων με ελληνική ή 
ξένη σημαία πάνω από 500 κόρους ολικής χωρητικότη¬ 
τας, με εξαίρεση τα επιβατηγό ακτοπλοϊκά πλοία και τα 
εμπορικά πλοία που εκτελούν εσωτερικούς πλόες, καθώς 
και με την αντιπροσώπευση πλοιοκτητριών εταιρειών, ως 
και επιχειρήσεων που έχουν σαν αντικείμενο εργασιών 
τις ίδιες με τις προαναφερόμενες δραστηριότητες. 

2. Ειδικότερα επιτρέπεται από το γραφείο ή υποκατά¬ 
στημα της εταιρείας να γίνονται στην Ελλάδα οι παρα¬ 
κάτω εργασίες: 

α. Η επιμέλεια θεμάτων που αφορούν αποκλειστικά και 
μόνο τα πλοία τα οποία ανήκουν σ' αυτή ή τα πλοία που 
διαχειρίζεται ή εκμεταλλεύεται ή τα πλοία των επιχειρή¬ 
σεων που αντιπροσωπεύει και έχουν σχέση με: 

(1) Την εξεύρεση πληρωμάτων από την Ελλάδα ή το 
εξωτερικό για την επάνδρωση των πιο πάνω πλοίων, την 
υπογραφή συμβάσεων ναυτικής εργασίας μετά πληρώ¬ 
ματα των πλοίων αυτών, καθώς και τις διατυπώσεις για 
την αποστολή και μετάβαση των πληρωμάτων σ' αυτά 
τα πλοία. Για την εξεύρεση και επάνδρωση των πιο πάνω 
πλοίων με ελληνικά πληρώματα, πρέπει να τηρούνται οι 
διατάξεις της Ελληνικής Νομοθεσίας που ισχύουν κάθε 
φορά. 

(2) Την εκκαθάριση και εξόφληση στην Ελλάδα ή στο 
εξωτερικό κάθε οφειλόμενης παροχής, για τα πληρώ¬ 
ματα των πιο πάνω πλοίων καθώς και μισθών, αποζη¬ 
μιώσεων κάθε είδους, που οφείλονται σ' αυτούς ή τις 
οικογένειές τους, νοσηλίων, αντιτίμων τροφοδοσίας εξό¬ 
δων μεταβάσεως για ναυτολόγηση ή επαναπατρισμό και 
εμβασμάτων στις οικογένειες των ναυτικών. 

(3) Την ασθένεια ή εργατικό ατύχημα οποιοσδήπο¬ 
τε μέλους πληρώματος των παραπάνω πλοίων όπως 
π.χ. καταβολή μισθών ασθένειας, αποζημιώσεων για 
ατυχήματα ή για ψυχική οδύνη, εξόφληση νοσηλίων, 
αμοιβών γιατρών και λοιπών εξόδων νοσοκομειακής 
και ιατροφαρμακευτικής περίθαλψης. 

(4) Την φορολογία των παραπάνω πλοίων μαζί με την 
εξόφληση των σχετικών φόρων και τελών και την αμ¬ 


φισβήτηση με κάθε νόμιμο μέσο της νομιμότητας των 
τυχόν φόρων, τελών, προστίμων κ.λπ. που τους έχουν 
επιβληθεί. 

(5) Την συντήρηση, τις επισκευές, τις μετασκευές, τον 
εφοδιασμό, την κλάση των παραπάνω πλοίων, είτε οι 
σχετικές συμβάσεις και εργασίες συνάπτονται και εκτε- 
λούνται στην Ελλάδα είτε στο εξωτερικό. 

(6) Τον διορισμό και την ανάκληση πρακτόρων σε 
οποιοδήποτε λιμάνι του κόσμου, την αποστολή εμβα¬ 
σμάτων εξόδων και αμοιβών των παραπάνω διοριζο- 
μένων πρακτόρων και τον έλεγχο των σχετικών λογα¬ 
ριασμών τους που αποστέλλονται. 

(7) Τις απαιτήσεις και υποχρεώσεις των παραπάνω 
πλοίων από οποιαδήποτε συμβατική ή εξωσυμβατική αι¬ 
τία όπως π.χ. αβαρίες συγκρούσεις, επιθαλάσσιες αρωγές 
κ.λπ. και την ενέργεια κάθε άλλης πράξης στην Ελλάδα ή 
στο εξωτερικό σχετικής με την διαχείριση και εκμετάλ¬ 
λευση πλοίων. Εξαιρούνται απαιτήσεις και υποχρεώσεις 
που αφορούν μεταφορές μεταξύ ελληνικών λιμανιών. 

(8) Τη σύναψη συμβάσεων για την προμήθεια καυ¬ 
σίμων και λιπαντικών για τα παραπάνω πλοία, καθώς 
επίσης και συμβάσεων που αφορούν την προμήθεια 
ανταλλακτικών και εφοδίων καταστρώματος μηχανο¬ 
στασίου και θαλαμηπόλου. 

β. Η επιμέλεια θεμάτων σχετικά με το ΝΑΤ και γενικά 
την κοινωνική ασφάλιση του προσωπικού των πλοίων, 
που διαχειρίζεται ή εκμεταλλεύεται ή των επιχειρήσεων 
που αντιπροσωπεύει και την εξόφληση των σχετικών 
οφειλών. 

γ. Η τήρηση λογιστικών βιβλίων των επιχειρήσεων που 
αντιπροσωπεύει και διαχειρίζεται το Γραφείο ή Υποκα¬ 
τάστημα, ο έλεγχος των λογαριασμών τους, η διενέργεια 
εισπράξεων και πληρωμών για λογαριασμό τούτων κα¬ 
θώς και η τήρηση λογαριασμών στιςΤράπεζες της Ελλά¬ 
δος ή του εξωτερικού στο όνομα τους σε συνάλλαγμα 
του εξωτερικού. Επίσης η σύγκληση στην Ελλάδα των 
Διοικητικών Συμβουλίων και Γενικών Συνελεύσεων των 
ξένων αυτών ναυτιλιακών εταιρειών και η σύνταξη των 
ισολογισμών και λογαριασμό αποτελεσμάτων χρήσης. 

δ. Η σύναψη συμβάσεων ναύλωσης, εκμίσθωσης και 
γενικά κάθε είδους συμβάσεως που αναφέρονται στην 
εκμετάλλευση πλοίων όπως στο άρθρο 1 της παρούσης, 
η επιμέλεια κάθε θέματος σχετικού με τις συμβάσεις αυ¬ 
τές όπως π.χ. η εκκαθάριση και είσπραξη ναύλων, μισθω¬ 
μάτων, σταλιών και επισταλιών, αποζημιώσεων και η κα¬ 
ταβολή αποζημιώσεων σχετικά με τις συμβάσεις αυτές. 

ε. Η επιμέλεια θεμάτων σχετικά με την ασφάλιση 
των πλοίων που διαχειρίζονται ή εκμεταλλεύονται σε 
ασφαλιστές ή ασφαλιστικές εταιρείες, η πληρωμή των 
σχετικών ασφαλίστρων στην Ελλάδα ή στο εξωτερικό 
καθώς επίσης και η εγγραφή και διατήρηση των πλοίων 
σε συνεταιρισμούς ασφαλίσεων αστικής ευθύνης του 
πλοιοκτήτη ((ΙΐυΒ5). 

στ. Η διαπραγμάτευση και σύναψη με προμήθεια συμ¬ 
βάσεων ναυπηγήσεων μετασκευών ή επισκευών με ναυ¬ 
πηγεία ή αγοραπωλησιών, πλοίων για λογαριασμό ξένων 
ναυτιλιακών εταιρειών εφόσον τηρούνται οι σχετικές με 
την φορολογία των πλοίων διατάξεις, καθώς και η διαμε- 
σολάβηση για τη σύναψη συμβάσεων χρηματοδότησης 
των παραπάνω ναυπηγήσεων ή αγοραπωλησιών. 

ζ. Η μεσιτεία για τη ναύλωση πλοίων που αναφέρονται 
στην παρ. 1 του άρθρου αυτού και η επιμέλεια κάθε θέ¬ 
ματος σχετικά με την εργασία αυτή. 

3. Απαγορεύεται στο Γραφείο ή Υποκατάστημα που θα 
εγκατασταθεί να πρακτορεύει πλοία σε ελληνικά λιμάνια, 
καθώς και να αναπτύξει κάθε άλλη δραστηριότητα που 
δεν αναφέρεται στην απόφαση αυτή. 

Άρθρο 2 

1. Η εταιρεία «ΗΟΒΙΖΟΝ ΒΙΙΙΚΕΚ5 5.Α.» που εδρεύει στα 
νησιά ΜΑΡΣΑΛ είναι υποχρεωμένη μέσα σε δύο μήνες 
από τη δημοσίευση της απόφασης αυτής να καταθέσει 
στο Υπουργείο Οικονομίας και Ανάπτυξης (Διεύθυνση 
Κεφαλαίων Εξωτερικού) τραπεζική εγγυητική επιστολή 
αναγνωρισμένης τράπεζας του εσωτερικού ή εξωτερι¬ 
κού ποσού δολαρίων ΗΠΑ 10.000. 

Η εγγυητική αυτή επιστολή θα καταπίπτει υπέρ του 
Ελληνικού Δημοσίου, σύμφωνα με την διαδικασία του 
άρθρου 4 του α.ν. 378/1968 σε περίπτωση παράβασης 
των διατάξεων του α.ν. 378/1968 και του άρθρου 25 
του ν. 27/1975 όπως αντικαταστάθηκε με το άρθρο 4 
του ν. 2234/1994 και τροποποιήθηκε με το άρθρο 4 του 
ν. 3752/2009 και με το άρθρο 31 του ν. 4150/2013, καθώς 
και των όρων της απόφασης αυτής. 

2. Η παραπάνω εταιρεία έχει υποχρέωση: 

α. Όταν εγκαταστήσει Γραφείο ή Υποκατάστημα στην 
Ελλάδα σύμφωνα με το άρθρο 1, να γνωρίσει τούτο 
στα Υπουργεία Ναυτιλίας και Νησιωτικής Πολιτικής 
(Διεύθυνση Ποντοπόρου Ναυτιλίας) και Οικονομίας 
και Ανάπτυξης (Διεύθυνση Κεφαλαίων Εξωτερικού) και 
στην Ανεξάρτητη Αρχή Δημοσίων Εσόδων (Διεύθυνση 
Εφαρμογής Άμεσης Φορολογίας). 

β. Να ενημερώνει μέσα στον μήνα Ιανουάριο κάθε χρό¬ 
νο τα παραπάνω Υπουργεία και την Ανεξάρτητη Αρχή 
Δημοσίων Εσόδων σχετικά με τη Δ/νση του Γραφείου ή 
Υποκαταστήματοςτηςστην Ελλάδα, το αντικείμενο των 
εργασιών του, τον αριθμό, τα στοιχεία ταυτότητος και 
την ακριβή διεύθυνση διαμονήςτου ξένου και ελληνικού 
προσωπικού που απασχολείται σ'αυτό και το ποσό που 
εισάγεται κάθε χρόνο σε συνάλλαγμα, το οποίο μετατρέ- 
πεται σε εθνικό νόμισμα, ή και σε ευρώ. 

Το ποσό που εισάγεται κάθε χρόνο σε συνάλλαγμα, το 
οποίο μετατρέπεται σε εθνικό νόμισμα, ή και σε ευρώ 
πιστοποιείται με την προσκόμιση στα Υπουργεία Ναυτι¬ 
λίας και Νησιωτικής Πολιτικής (Διεύθυνση Ποντοπόρου 
Ναυτιλίας) και Οικονομίας και Ανάπτυξης (Διεύθυνση 
Κεφαλαίων Εξωτερικού) και στην Ανεξάρτητη Αρχή Δη¬ 
μοσίων Εσόδων (Διεύθυνση Εφαρμογής Άμεσης Φορο¬ 
λογίας) των ακολούθων εγγράφων: 

(α) Βεβαίωσης Τράπεζας ή Τραπεζών, που λειτουρ¬ 
γούν στην Ελλάδα, από τις οποίες θα προκύπτει το συ¬ 
νάλλαγμα που εισήχθη και μετετράπη σε εθνικό νόμι¬ 
σμα καθώς και τα ποσά σε ευρώ, που εισήχθηκαν κατά 
το παρελθόν έτος για την κάλυψη όλων των πληρωμών 
της εταιρείας στην Ελλάδα. Το σύνολο των ποσών αυ¬ 
τών δεν δύναται να είναι κατώτερο του ισόποσου των 
50.000 δολ. ΗΠΑ. 

(β) Υπεύθυνης δήλωσης του ν. 1599/1986 με την οποία 
ο νόμιμος εκπρόσωπος της εταιρείας θα βεβαιώνει: 


ί) το συνολικό συνάλλαγμα που εισήχθη και μετατρά¬ 
πηκε σε εθνικό νόμισμα καθώς επίσης το ποσό σε ευρώ 
που εισήχθη από την εταιρεία κατά το παρελθόν έτος, 

ν) τα ποσά εισαχθέντος συναλλάγματος ή ευρώ που 
χρησιμοποίησε η εταιρεία για κάλυψη των πάσης φύσε- 
ως δαπανών λειτουργίας του γραφείου της στην Ελλάδα, 
το οποίο δεν δύναται να είναι κατώτερο του ισόποσου 
των 50.000 δολ. ΗΠΑ, 

ίίί) τα ποσά εισαχθέντος συναλλάγματος ή ευρώ που 
χρησιμοποίησε η εταιρεία για την κάλυψη άλλων πλη¬ 
ρωμών για λογαριασμό της ή για λογαριασμό τρίτων. 

Στην ίδια Υπεύθυνη Δήλωση όλα τα ποσά σε ευρώ που 
αναφέρονται παραπάνω, πρέπει να εκφράζονται και σε 
δολάρια ΗΠΑ και να εμφανίζονται και στα τηρούμενα 
από την εταιρεία λογιστικά βιβλία, μαζί με τα αντίστοιχα 
παραστατικά. 

γ. Να γνωστοποιεί κάθε μεταβολή της ιθαγένειας της 
εταιρείας, του τύπου υπό τον οποίο λειτουργεί αυτή, της 
έδρας, της επωνυμίας της, του αντικειμένου της, καθώς 
και του διευθυντού και εκπροσώπου αυτής στην Ελλά¬ 
δα στα Υπουργεία Ναυτιλίας και Νησιωτικής Πολιτικής 
(Διεύθυνση Ποντοπόρου Ναυτιλίας) και Οικονομίας και 
Ανάπτυξης (Διεύθυνση Κεφαλαίων Εξωτερικού) και στην 
Ανεξάρτητη Αρχή Δημοσίων Εσόδων (Διεύθυνση Εφαρ¬ 
μογής Άμεσης Φορολογίας) μέσα σε δεκαπέντε ημέρες 
από την μεταβολή που έγινε. 

δ. Εφόσον απασχολεί αλλοδαπό προσωπικό, να γνω¬ 
στοποιεί στα κατά τόπο Γραφεία Αλλοδαπών και Μετα¬ 
νάστευσης με κοινοποίηση και στα Υπουργεία Ναυτιλί¬ 
ας και Νησιωτικής Πολιτικής (Διεύθυνση Ποντοπόρου 
Ναυτιλίας) και Οικονομίας και Ανάπτυξης (Διεύθυνση 
Κεφαλαίων Εξωτερικού) και στα κατά τόπο τμήματα Αλ¬ 
λοδαπών του Υπουργείου Εσωτερικών κάθε μεταβολή 
σχετικά με την πρόσληψη, απόλυση, διεύθυνση κατοι¬ 
κίας του προσωπικού αυτού εντός ΙΟημέρου από της 
συντελέσεώςτης. 

ε. Να τακτοποιεί μέσα σε δύο μήνες όλες τις προς το 
Δημόσιο υποχρεώσεις της σε περίπτωση διαλύσεώςτης 
ή καταργήσεως του Γραφείου ή Υποκαταστήματος που 
θα εγκατασταθεί στην Ελλάδα. 

στ. Απαγορεύεται οποιαδήποτε ανάμειξη ή προσφο¬ 
ρά υπηρεσιών από μέρους του ξένου προσωπικού, που 
απασχολείται στο Γραφείο ή Υποκατάστημα της παρα¬ 
πάνω εταιρείας, σε άλλες δραστηριότητες μέσα στην 
Ελληνική Επικράτεια. 

Άρθρο 3 

1. Η άδεια που χορηγείται με την απόφαση αυτή παύ¬ 
ει να ισχύει και θεωρείται ότι δεν έχει χορηγηθεί ποτέ 
εφόσον: 

α. Η παραπάνω εταιρεία δεν εγκαταστήσει Γραφείο 
ή Υποκατάστημα που προβλέπει το άρθρο 1 μέσα σε 
τρεις (3) μήνες από την ημέρα που ισχύει η απόφαση 
αυτή ή δεν καταθέσει εμπρόθεσμα την εγγυητική επι¬ 
στολή που αναφέρεται στην παραγρ. (1) του άρθρου 2 
της απόφασης αυτής. 

β. Η παραπάνω εταιρεία δεν γνωστοποιήσει στα 
Υπουργεία Ναυτιλίας και Νησιωτικής Πολιτικής (Διεύ¬ 
θυνση Ποντοπόρου Ναυτιλίας) και Οικονομίας και 

Ανάπτυξης (Διεύθυνση Κεφαλαίων Εξωτερικού) και 
στην Ανεξάρτητη Αρχή Δημοσίων Εσόδων (Διεύθυνση 
Εφαρμογής Άμεσης Φορολογίας) μέσα στην παραπάνω 
τρίμηνη προθεσμία την εγκατάσταση στην Ελλάδα του 
Γραφείου ή Υποκαταστήματος της που ιδρύεται με την 
απόφαση αυτή. 

2. Η απόφαση αυτή μπορεί να ανακληθεί σε περίπτω¬ 
ση διαπιστώσεως παράβασης των όρων της από την 
εταιρεία που προαναφέρθηκε. 

Άρθρο 4 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως και για 5 έτη, μετά την 
παρέλευση των οποίων εφαρμογή έχουν οι διατάξεις 
του εδαφ. 2 της παρ. 1 του άρθρου 25 του ν. 27/1975, 
όπως αντικαταστάθηκε με την παρ. 1 του άρθρου 31 
του ν. 4150/2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 21 Δεκεμβρίου 2017 

Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


Αριθμ. 10152 _ (4) 

Καθορισμός κατ'αποκοπή χορηγήματος για την 
καθαριότητα του Τελωνείου Ηγουμενίτσας για 
τους μήνες Ιανουάριο-Οκτώβριο 2018. 

Η ΠΡΟΪΣΤΑΜΕΝΗ 

ΤΟΥ ΤΕΛΩΝΕΙΟΥ ΗΓΟΥΜΕΝΙΤΣΑΣ 

Έχοντας υπόψη: 

1. Τις διατάξεις της παρ. 3 του άρθρου 2 του ν. 2314/ 
1953 (Α'59) «Περίτροποποιήσεωςτωνπερί καθαρισμού 
των δημοσίων καταστημάτων διατάξεων». 

2. Το ν. 2362/1995 (Α'247) «Κώδικας Δημοσίου Λογιστι¬ 
κού, έλεγχος των δαπανών του Κράτους και άλλες διατά¬ 
ξεις», όπως τροποποιήθηκε, συμπληρώθηκε και ισχύει. 

3. Το π.δ. 80/2016 (Α' 145) «Ανάληψη υποχρεώσεων 
από τους διατάκτες». 

4. Την αριθμ. Δ.ΟΡΓ.Α1001512 ΕΞ2017/05.01.17 (Β' 12) 
απόφαση του Διοικητή της Α.Α.Δ.Ε, «Μεταβίβαση αρμο¬ 
διοτήτων σε όργανα Κεντρικών, Ειδικών Αποκεντρω¬ 
μένων και Περιφερειακών Υπηρεσιών της Α.Α.Δ.Ε., 
εξουσιοδότηση υπογραφής σε Προϊσταμένους Γενικών 
Διευθύνσεων και Προϊσταμένους ή Υπεύθυνους Αυτο¬ 
τελών Υπηρεσιών, καθώς και ορισμός Δευτερευόντων 
Διατακτών Υπηρεσιών αυτής» όπως τροποποιήθηκε, 
συμπληρώθηκε και ισχύει. 

5. Την αριθμ. 2/5091/0026/25.05.2012 (Β' 1741) απόφα¬ 
ση Υπουργού Οικονομικών με την οποία καθορίστηκαν 
η διαδικασία και τα δικαιολογητικά πληρωμής παγίων 
χορηγημάτων από τις αρμόδιες ΥΔΕ. 

6. Το ν. 3861/2010 (Α' 112) «Ενίσχυση της διαφάνειας με 
την υποχρεωτική ανάρτηση.,.στο διαδίκτυο «Πρόγραμμα 
Διαύγεια» και άλλες διατάξεις». 


7. Τις εγγεγραμμένες πιστώσεις στον ΚΑΕ 1232 του Ειδ. 
Φορέα 90-22/233 (Υπηρεσίες Τελωνειακής Διοίκησης 
στο Νομό Θεσπρωτίας) για το οικονομικό έτος 2018. 

8. Τη με αριθμ. πρωτ. 10150/21.12.17 (αρ. καταχ. 1590/ 
2018, ΑΔΑ: Ψ4ΡΝ46ΜΠ3Ζ-ΞΞΡ) απόφαση ανάληψης υπο¬ 
χρέωσης. 

9. Την ανάγκη καθορισμού πάγιου κατ' αποκοπή 
χορηγήματος για έξοδα καθαριότητας των κτιριακών 
εγκαταστάσεων και των παραρτημάτων του Τελωνείου 
Ηγουμενίτσας, αποφασίζουμε: 

Καθορίζουμε το μηνιαίο ύψος του πάγιου κατ' απο¬ 
κοπή χορηγήματος για δαπάνες καθαριότητας των 
κτιριακών εγκαταστάσεων και των παραρτημάτων του 
Τελωνείου Ηγουμενίτσας, στο ποσό των 833,00 ευρώ, 
για τους μήνες από Ιανουάριο μέχρι και Οκτώβριο του 
έτους 2018. 

Η παραπάνω δαπάνη καταβάλλεται μεχρηματικά εντάλ¬ 
ματα σύμφωνα με την αριθμ. 2/5091/0026/25.05.2012 
(Β' 1741) Α.Υ.Ο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 21 Δεκεμβρίου 2017 
Η Προϊσταμένη 
ΒΑΣΙΛΙΚΗ ΖΟΥΜ Η 


(5) 

Επιβολή πολλαπλού τέλους στον ΣΟΤΙΕΒ ΑΛΑΝ 
του ΓΚΙΒΙ. 

Με την υπ'αριθμ. 572/2015/18-07-2017 καταλογιστική 
πράξη της Προϊσταμένης της Διεύθυνσης του Α'Τελωνείου 
Θεσ/νίκης, που εκδόθηκε στις 18-07-2017 σύμφωνα με 
τις διατάξεις του άρθρου 152 παρ. 5 του ν. 2960/2001 και 
δημοσιεύεται σύμφωνα με το άρθρο 152 παρ. 1 και 5 του 
ίδιου ως άνω νόμου, καταλογίζουμε για τελωνειακή πα¬ 
ράβαση του άρθρου 155 παρ. 1 β και 2ζτου ν. 2960/2001, 
στον ΣΟΤΙΕΒ ΑΛΑΝ του ΓΚΙΒΙ,με αριθμό ταυτότητας 
ΑΖ666362, πρώην κάτοικος Θεσσαλονίκης στην οδό Ολύ- 
μπου 18 και πλέον αγνώστου διαμονής για την υπηρεσία 
σύμφωνα μετην αριθμ. 1507/17/2259784/10-11-2017 βε¬ 
βαίωση αγνώστου διαμονής του Αρχηγείου της Ελληνικής 
Αστυνομίας, πολλαπλά τέλη ύψους χιλίων πεντακοσίων 
ευρώ (1.500). Κατά της άνω πράξης επιτρέπεται προσφυγή 
ενώπιον του αρμόδιου Διοικητικού Πρωτοδικείου Θεσ/ 
νίκης εντός 30 ημερών από τη δημοσίευσή της στην Εφη¬ 
μερίδα της Κυβερνήσεως. 

Η Προϊσταμένη Διεύθυνσης 
ΑΝΝΑΛΕΜΠΕΣΗ 


( 6 ) 

Επιβολή πολλαπλού τέλους στον ΒΙΑΖ (επ) 
ΜίΙΗΑΜΜΑΟ (ον) του ΜυΗΑΜΜΑϋ ΒΟΟΤΑ. 

Με την 132/2015/01-12-2017 καταλογιστική πράξη 
της Προϊσταμένης της Διεύθυνσης του Α'Τελωνείου Θεσ/ 











Τεύχος Β' 4689/29.12.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


66215 


νίκης, που εκδόθηκε στις 01-12-2017, σύμφωνα με τις 
διατάξεις του άρθρου 152 παρ. 5 του ν. 2960/2001 και 
δημοσιεύεται σύμφωνα με το άρθρο 152 παρ. 1 και 5 του 
ίδιου ως άνω νόμου, καταλογίζουμε για τελωνειακή πα¬ 
ράβαση του άρθρου 155 παρ. 1 β και2ζτουν. 2960/2001, 
στον ΚΙΑΖ (επ) ΜΕΙΗΑΜΜΑϋ (ον) του ΜΕΙΗΑΜΜΑϋ 
ΒΟΟΤΑ, με αριθμό δελτίου αιτήσαντος ασύλου 140-798 
δελτίου αιτήσαντος ασύλου, πρώην κάτοικος Λαγκα¬ 
δά Θεσ/νικης και πλέον αγνώστου διαμονής για την 
υπηρεσία σύμφωνα με την αριθμ. 1507/16/1863927/ 
26-09-2016 βεβαίωση αγνώστου διαμονής του Αρχη¬ 
γείου της Ελληνικής Αστυνομίας, πολλαπλά τέλη ύψους 
χιλίων πεντακοσίων ευρώ (1.500). Κατά της άνω πράξης 
επιτρέπεται προσφυγή ενώπιον του αρμόδιου Διοικη¬ 
τικού Πρωτοδικείου Θεσ/νίκης εντός 30 ημερών από 
τη δημοσίευσή της στην Εφημερίδα της Κυβερνήσεως. 

Η Προϊσταμένη Διεύθυνσης 

ΑΝΝΑ ΛΕΜΠΕΣΗ 


(7) 

Επιβολή πολλαπλού τέλους εις βάρος του ΣΟΤΙΕΒ 
ΑΛΑΝ του ΓΚΙΒΙ. 

Με την υπ' αριθμ. 562/2015/20-12-2017 καταλογι- 
στική πράξη της Προϊσταμένης της Διεύθυνσης του Α' 
Τελωνείου Θεσ/νίκης, που εκδόθηκε στις 20-12-2017 
σύμφωνα με τις διατάξεις του άρθρου 152 παρ. 5 του 
ν. 2960/2001 και δημοσιεύεται σύμφωνα με το άρθρο 
152 παρ. 1 και 5 του ίδιου ως άνω νόμου, καταλογίζου¬ 
με για τελωνειακή παράβαση του άρθρου 155 παρ. 1 β 
και 2ζ του ν. 2960/2001, στον ΣΟΤΙΕΒ ΑΛΑΝ του ΓΚΙΒΙ, 
με αριθμό ταυτότητας ΑΖ666362, πρώην κάτοικος Θεσ¬ 
σαλονίκης στην οδό Ολύμπου 18 και πλέον αγνώστου 
διαμονής για την υπηρεσία σύμφωνα με την αριθμ. 1507/ 
17/2259784/10-11-2017 βεβαίωση αγνώστου διαμονής 
του Αρχηγείου της Ελληνικής Αστυνομίας, πολλαπλά 
τέλη ύψους χιλίων πεντακοσίων ευρώ (1.500). Κατά της 
άνω πράξης επιτρέπεται προσφυγή ενώπιον του αρ¬ 
μόδιου Διοικητικού Πρωτοδικείου Θεσ/νικης εντός 30 
ημερών από τη δημοσίευσή της στην Εφημερίδα της 
Κυβερνήσεως. 

Η Προϊσταμένη Διεύθυνσης 
ΑΝΝΑ ΛΕΜΠΕΣΗ 


( 8 ) 

Επιβολή πολλαπλού τέλους στην εταιρεία ΑΕΡΑ 
ΕΜΠΟΡΙΚΗ ΜΟΝΟΠΡΟΣΩΠΗ Ι.Κ.Ε. 

Με την 73/2017/13-12-2017 καταλογιστική πράξη της 
Προϊσταμένης της Διεύθυνσης του Α'Τελωνείου Θεσ/ 
νίκης, που εκδόθηκε στις 13-12-2017 σύμφωνα με τις 


διατάξεις του άρθρου 152 παρ. 5 του ν. 2960/2001 και 
δημοσιεύεται σύμφωνα με το άρθρο 152 παρ. 1 και 5 
του ίδιου ως άνω νόμου, καταλογίζουμε για τελωνειακή 
παράβαση του άρθρου 142 παρ. 1 και 147 παρ. 2 του 
ν. 2960/2001 και των διατάξεων της ΠΟΑ 1006/2015 
σχετικά με τις αριθμ. 50954-9/2016 και 50943-1/2016 
διασαφήσεις εισαγωγής, Φ.Π.Α. συνολικού ύψους τριών 
χιλιάδων τριακοσίων εβδομήντα ενός ευρώ και ογδόντα 
επτά λεπτών (3.371,87) και πρόστιμο του άρθρου 147 
παρ. 2 συνολικού ύψους εξακοσίων ευρώ (600 ευρώ) 
στην εταιρεία ΑΕΡΑ ΕΜΠΟΡΙΚΗ ΜΟΝΟΠΡΟΣΩΠΗ Ι.Κ.Ε 
ΑΦΜ 800732237, με έδρα στην οδό Ν. Μαλτέζου 39 - 
Αθήνα. Η τελευταία αναζητήθηκε από την υπηρεσία 
στην παραπάνω δηλωθείσα ως έδρα της χωρίς όμως 
να εντοπιστεί, σύμφωνα με την από 03-07-2017 πράξη 
βεβαίωσης Αγνώστου ΔιαμονήςτουΤελωνείου Αθηνών. 
Η εταιρεία εκπροσωπείται από τον ΡΕΝΟΗΕΪ/ ΑΝΟΚΕΥ 
του ΡΕΝ, ΑΦΜ 109300040, πρώην κάτοικο Αθηνών 
στην οδό Ν. Μαλτέζου 39, και πλέον αγνώστου δια¬ 
μονής για την υπηρεσία σύμφωνα με την αριθμ. πρωτ. 
1507/17/2123339 βεβαίωση του Αρχηγείου της Ελληνι¬ 
κής Αστυνομίας. Κατά της άνω πράξης επιτρέπεται προ¬ 
σφυγή ενώπιον του αρμόδιου Διοικητικού Πρωτοδικείου 
Θεσ/νίκης εντός 30 ημερών από τη δημοσίευσή της στην 
Εφημερίδα της Κυβερνήσεως. 

Η Προϊσταμένη Διεύθυνσης 

ΑΝΝΑ ΛΕΜΠΕΣΗ 


(9) 

Επιβολή πολλαπλού τέλους στον ΣΟΤΙΕΒ ΑΛΑΝ 
του ΓΚΙΒΙ. 

Με την 574/2015/18-07-2017 καταλογιστική πράξη 
της Προϊσταμένης της Διεύθυνσης του Α'Τελωνείου Θεσ/ 
νίκης, που εκδόθηκε στις 18-07-2017 σύμφωνα με τις 
διατάξεις του άρθρου 152 παρ. 5 του ν. 2960/2001 και 
δημοσιεύεται σύμφωνα με το άρθρο 152 παρ. 1 και 5 του 
ίδιου ως άνω νόμου, καταλογίζουμε για τελωνειακή πα¬ 
ράβαση του άρθρου 155 παρ. 1 β και2ζτου ν. 2960/2001, 
στον ΣΟΤΙΕΒ ΑΛΑΝ του ΓΚΙΒΙ, με αριθμό ταυτότητας 
ΑΖ666362, πρώην κάτοικο Θεσσαλονίκης στην οδό Ολύ¬ 
μπου 18 και πλέον αγνώστου διαμονής για την υπηρεσία 
σύμφωνα με την αριθμ. 1507/17/2259784/10-11-2017 
βεβαίωση αγνώστου διαμονής του Αρχηγείου της Ελλη¬ 
νικής Αστυνομίας, πολλαπλά τέλη ύψους χιλίων πεντα¬ 
κοσίων ευρώ (1.500). Κατά της άνω πράξης επιτρέπεται 
προσφυγή ενώπιον του αρμόδιου Διοικητικού Πρωτο¬ 
δικείου Θεσ/νίκης εντός 30 ημερών από τη δημοσίευσή 
της στην Εφημερίδα της Κυβερνήσεως. 

Η Προϊσταμένη Διεύθυνσης 
ΑΝΝΑ ΛΕΜΠΕΣΗ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























